**A GINOP\_Plusz-3.1.1-23 pillér projekt kedvezményezettje:**

Nemzetgazdasági Minisztérium, a fővárosi/vármegyei kormányhivatalok és az OFA Nonprofit Kft. konzorciuma.

A GINOP\_Plusz-3.1.1-23 program az Európai Szociális Alap Plusz társfinanszírozásával, a Gazdaságfejlesztési és Innovációs Operatív Program Plusz keretében valósul meg.

Támogatás típusa: vissza nem térítendő

**A pillér projekt célja:**

Az Európai Szociális Alap Plusz társfinanszírozásával megvalósuló munkaerőpiaci program célja, hogy segítse a 30-64 év közötti álláskereső vagy szolgáltatást kérő személyek munkához, munkatapasztalathoz vagy piacképes tudáshoz jutását.

Cél, hogy a programrésztvevői minél rövidebb időt töltsenek munkanélküliségben vagy inaktivitásban, illetve, hogy személyre szabott segítséget kapjanak a munkaerőpiaci helyzetük javításához. Ennek érdekében a Nemzeti Foglalkoztatási Szolgálat által működtetett A munkaerő-kínálat bővítése és fejlesztése elnevezésű munkaerőpiaci program célkitűzése, hogy a célcsoportba tartozók mielőbb segítséget kapjanak támogatott foglalkoztatás, képzés vagy mobilitási (lakhatási, utazási) támogatás formájában.

A GINOP\_Plusz-3.1.1-23 pillér projekt keretében elérhető lehetőségekről [ide kattintva](https://nfsz.munka.hu/cikk/4176/A_munkaerokinalat_bovitese_es_fejlesztese_GINOP_PLUSZ31123)

tájékozódhat.

**A pillér projekt meghirdetett támogatási összege:**

78,41 milliárd Ft, ebből **Vas Vármegye kerete 1,30 milliárd Ft**. A támogatás maximális mértéke az Európai Unióval elszámolható összköltség 100 %-a.

A meghatározott keretösszeg 2025-ben várhatóan emelésre kerül, az új keretösszeg 175,7 milliárd Ft lesz.

|  |  |
| --- | --- |
| **Indikátorok / mutatók Vas Vármegye** | **Célérték**  **2027.08.31.** |
| Nem foglalkoztatott résztvevők száma | 610 fő |
| Nem foglalkoztatottak közül hátrányos helyzetű személyek száma | 396 fő |
| A munkaerőpiaci programon belül képzésben résztvevők száma | 183 fő |
| **Indikátorok / mutatók** | **Célérték**  **2028.02.28.** |
| Hat hónappal a kilépést követően foglalkoztatásban résztvevők száma | 232 fő |

**A meghirdetett pillér projekt megvalósításának időtartama:**

**2023.12.01.-2027.08.31.**

A pillér projekt megvalósításának időtartama a keretemeléssel párhuzamosan, várhatóan 2029. végéig meghosszabbításra kerül.